LeasePlanin omistamat autot palautetaan CarNext.com palautuspisteeseen osoitteeseen: Nuolitie 10, 01740 VANTAA. Auton palautus ja tarkastus kestää 15 minuuttia. Palautusta varten on aina varattava palautusaika.
Varaa sinulle sopiva palautusaika oheisesta [ajanvarauskalenterista.](targetSelf:https://ajanvaraus.leaseplan.fi/TimeBookings/Reservation/BasicInformation) Pääset tekemään ajanvarauksen aikaisintaan kuusi viikkoa ennen sopimuksen päättymispäivää. Saat varausvahvistuksen matkapuhelimeesi ja sähköpostiisi. Mikäli varaamasi aika ei sovikaan sinulle, voit muuttaa tai peruuttaa ajan kirjautumalla ajanvarauskalenteriin. Rekisterinumero toimii kirjautumistunnuksena. Mikäli ajanvaraus ei onnistunut, ota yhteyttä asiakaspalveluumme p. 0207 420 900, niin varaamme sinulle sopivan ajan.
Auton palautuksen yhteydessä auto tarkastetaan LeasePlanin toimesta ja autosta täytetään vastaanottolomake, johon merkitään mm; palautuspäivä, mittarilukema sekä isoimmat vauriot. Auton palautuessa huollot ja korjaukset tulee olla suoritettu huolto-ohjelman mukaisesti. Ja katsastus suoritettuna, mikäli katsastusaikaa on jäljellä 30 vrk tai vähemmän.
Lopullinen tarkastus autolle tehdään puolueettoman ulkopuolisen tarkastajan toimesta ja raportti toimitetaan asiakasyrityksen nimeämälle henkilölle. Tarvittaessa auto pestään asiakkaan lukuun ennen tarkastusta.
Palauttaessasi autoa muista ottaa mukaan kaikki auton avaimet ja siihen sopimuskauden aikana toimitetut varusteet, esim. toiset renkaat, lohkolämmittimen johto, kattoteline yms.